text: Vit kunnu bjóða tær eitt fjølbroytt og áhugavert starv, har tú hevur ávirkan og góðar møguleikar at mennast. Sum 1. bókavørður skalt tú saman við hinum í leiðsluni standa á odda fyri at veita borgarunum í Tórshavnar kommunu eina framkomna og tíðarhóskandi bókasavnstænastu.
text: #000003
text: STARVIÐSum 1. bókavørður ert tú varaleiðari stovnsins. Tín uppgáva er at tryggja eitt høgt og tíðarhóskandi tænastustig, og í tøttum samstarvi við býarbókavørðin menna stovnin, tænastur og samstarv sum heild. Høvuðsuppgávurnar hjá 1. bókavørðinum eru:
text: #000004
text: • At vera leiðari fyri økið Tænastur og menning• At luttaka í leiðslutoymi stovnsins• At menna og leiða toymir saman við øðrum starvsfólkum• At umsita bókarøkt/savnsrøkt, herundir at skipa bókaval, viðlíkahald, burturbeining v.m.• At standa fyri átøkum innan miðlan av tilfari og tilboðum bókasavnsins• At skipa fyri almennum tiltøkum, sum vekja áhuga fyri bókmentum, list og mentan• At umsita og menna vaktarskipan fyri útlán og barnabókasavn• At luttaka í vaktarskipanini umleið 30% av arbeiðstíðini• At hjálpa til, tá ið tørvur er á tí
text: #000005
text: Harumframt tekur 1. bókavørðurin eftir tørvi lut í øðrum vanligum bókavarðaarbeiði.
text: #000006
text: SETANARVIÐURSKIFTIStarvið er fulltíðarstarv og verður lønt sambært sáttmálanum millum Starvsmannafelagið og Kommunala Arbeiðsgevarafelagið í 8. lønarflokki.
text: #000010
text: UMSÓKNINUmsóknin skal, saman við prógvum og møguligum ummælum, sendast til torshavn@torshavn.fo í seinasta lagi 22. februar 2019. Merk umsóknina „1. bókavørður / varaleiðari til Býarbókasavnið“.
text: #000012
text: BÝARBÓKASAVNIÐBýarbókasavnið er eitt bókasavn í hjartanum á Havnini og er størsta fólkabókasavn í landinum. Býarbókasavnið hevur ein týðandi leiklut í gerandisdegnum hjá fólki í býnum, ungum sum eldri. Um árið koma umleið 120.000 vitjandi inn um dyrnar á Býarbókasavninum. Bókasavnið hevur tríggjar deildir, barnabókasavn, útlán fyri vaksin og lesistovu. Starvsfólkini eru í løtuni 13 í tali. Meira fæst at vita um Býarbókasavnið her á heimasíðuni.
text: #000013
text: Lurta eftir ljóðbókum á eReolen
  Lesa um rithøvundar á Forfatterweb
text: #000016